
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 880 

1 Νοεμβρίου 1995 



ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 900 στρεμμάτων στη 
θέση Πόρτα περιφέρειας Δήμου Αλμυρού Νομού 
Μαγνησίας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου διώροφου κτιρίου, φε- 
ρομένου ως ιδιοκτησίας Δέσποινας θερμιώτου, που 
βρίσκεται στον οικισμό Αγία Μαρίνα της νήσου Λέ¬ 
σβου και καθορισμός ειδικών όρων και περιορισμών 


δόμησης . 2 

Τροποποίηση Ρ.Σ. Καλαμάτας Ν. Μεσσηνίας στο Ο.Τ. 
1272, ως προς την κατάργηση εσωτερικού ακαλύ¬ 
πτου και διόδων, την διάνοιξη οδού και την μετατό¬ 
πιση περιφερειακού δρόμου . 3 

Διορθώσεις σφαλμάτων 

Διόρθωση σφάλματος στην 670/14.7.94 απόφαση Νο¬ 
μάρχη Πέλλας . 4 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2634 (1) 

Κήρυξη αναδασωτέας έκτασης 900 στρεμμάτων στη θέση 
Πόρτα περιφέρειας Δήμου Αλμυρού Νομού Μαγνη¬ 
σίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΜΑΓΝΗΣΙΑΣ 
Έχοντας υπόψη: 

1. Τις διατάξεις του Ν. 3200/55 «Περί διοικητικής απο¬ 
κέντρωσης, όπως τροποποιήθηκε και συμπληρώθηκε με¬ 
ταγενέστερα με το Ν.Δ. 532/70». 

2. Τις διατάξεις του άρθρου 117 παρ. 3 του Συντάγμα¬ 
τος της Χώρας. 

3. Τις διατάξεις του Ν. 998/79 «Περί προστασίας των 


δασών κ.λπ.» και ειδικότερα α) του άρθρου 41 παραγ. 1, β) 
του άρθρου 38 παρ. 1. 

4. Τις διαταγές του Υπουργείου Γεωργίας α) 160417/ 
11-80/8.7.80, β) 182447/ 3049/24.9.80. 

5. Την αριθ. 2786/29.6.95 πρόταση του Δασαρχείου 
Αλμυρού με την οποία προτείνεται η κήρυξη της έκτασης 
που αναφέρεται στο θέμα ως αναδασωτέας. 

6. Την αριθ. 14650/87 απόφαση του Νομάρχη Μαγνη¬ 
σίας, με την οποία ανατέθηκε η αρμοδιότητα υπογραφής 
των αποφάσεων κηρύξεως εκτάσεων ως αναδασωτέων, 
στον Δ/ντή Δασών Μαγνησίας. 

7. Τις διατάξεις του άρθρου 4 του Ν. 2240/94 «Συμπλή¬ 
ρωση διατάξεων για την Νομαρχιακή Αυτοδιοίκηση και άλ¬ 
λες διατάξεις». 

8. Την αριθ. 6898/13.3.1995 απόφαση του Περιφε¬ 
ρειακού Διευθυντή Μαγνησίας, στην οποία ορίζεται ότι 
διατηρούνται σε ισχύ όλες οι μέχρι τούδε εκδοθείσες απο¬ 
φάσεις του Νομάρχη Μαγνησίας «περί μεταβιβάσεως αρ¬ 
μοδιοτήτων αυτού στα αρμόδια όργανα των Υπηρεσιών 
του Νομού» και υπογράφονται εις το εξής με εντολή περι¬ 
φερειακού Διευθυντή, αποφασίζουμε: 

Κηρύσουμε αναδασωτέα, με σκοπό τη διατήρηση του 
χαρακτήρα της ως δασικής έκτασης και την αποκατά¬ 
σταση με φυσική αναγέννηση της βλάστησης που αποτε¬ 
φρώθηκε, την διακατ. δασική έκταση εμβαδοϋ 900 στρεμ¬ 
μάτων που βρίσκεται στη θέση Πόρτα, περιφέρειας Δήμου 
Αλμυρού, προσδιορίζεται από τα στοιχεία 1, 2, 3, 4, 5, 8, 
7, 8, 1 και έχει όρια: 

Ανατολικά: Εθνικός δρόμος Βόλου - Φαρσάλων. 

Δυτικά: Δασική έκταση. 

Βόρεια: Δασικός δρόμος, γεωργική καλλιέργεια και δα¬ 
σική έκταση. 

Νότια: Δασική έκταση. 

όπως φαίνεται στο συνημμένο διάγραμμα που αποτελεί 
αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

ι Βόλος, 28 Σεπτεμβρίου 1995 

Με εντολή Περιφ/κού Διευθυντή 
Ο Διευθυντής Δασών 
ΕΥΣΤ. ΣΤΑΘΑΡΑΚΟΣ 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. ΔΠΑ/6550 (2) 

Χαρακτηρισμός ως διατηρητέου διώροφου κτιρίου, φερο- 
μένου ως ιδιοκτησίας Δέσποινας θερμιώτου, που βρί¬ 
σκεται στον οικισμό Αγία Μαρίνα της νήσου Λέσβου και 
καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ ΑΙΓΑΙΟΥ 

Έχοντας υπόψη: 

1. Τις διατάξεις του Ν. 1577/85 «Γενικός Οικοδομικός 
Κανονισμός» (ΦΕΚ 210/Α/85) και ειδικότερα τα άρθρα 3 
και 4 (παρ. 2) αυτού, όπως τροποποιήθηκε με τις διατάξεις 
του Ν. 1772/88 «Τροποποίηση των διατάξεων του Ν. 
1577/85 «Γενικός Οικοδομικός Κανονισμός και άλλες 
σχετικές διατάξεις» (ΦΕΚ 91/Α/88). 

2. Το υπ’ αριθ. 1/86 Π.Δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1 /Α/86) και ειδικότερα τα άρ¬ 
θρα 2 (παρ. 3 εδ. ζ, περ. αα) και 5 αυτού. 

3. Το υπ’ αριθ. 359/86 Π.Δ. «Οργανισμός Υπουργείου 
Αιγαίου» (ΦΕΚ 158/Α/86) και ειδικότερα το άρθρο 5 (παρ. 
1, ε και παρ. 2, Ε, 8) αυτού. 

4. Την υπ' αριθ. 8555/27.11.90 κοινή απόφαση των 
Υπουργών Προεδρίας της Κυβερνήσεως και Αιγαίου 
«Πράξεις και έγγραφα αρμοδιότητας του Υπ. Αιγαίου, που 
εξαιρούνται από τους περιορισμούς της διάταξης του άρ¬ 
θρου 81, παρ. 1 του Ν. 1892/90» (ΦΕΚ 741/Β/ 
29.11.90). 

5. Τον φάκελλο του θέματος, ο οποίος διαβιβάσθηκε με 
το αριθ. πρωτ. Π οικ./3647/3.5.1995 έγγραφό του Τ.Π. & 
Π.Ε, Νομαρχίας Λέσβου, στο Τμήμα Πολιτιστικής Ανάπτυ- 
ξης της Δ/νσης Περιφερειακής Ανάπτυξης του Υπουρ¬ 
γείου Αιγαίου, που πήρε τον αριθ. πρωτ. 2990/11,5.95 
του Υπουργείου Αιγαίου. 

6. Την από 11.7.95 αιτιολογική έκθεση του Τμήματος 
Πολιτιστικής Ανάπτυξης της Δ/νσης Περιφερειακής Ανά¬ 
πτυξης του Υπουργείου Αιγαίου, η οποία κοινοποιήθηκε 
στην ενδιαφερομένη Δέσποινα θερμιώτου με αριθ. πρωτ. 
ΔΠΑ/2990/11.7.1995 έγγραφό μας. 

7. Την παρέλευση της προθεσμίας, όπως ορίζεται από 
τις κείμενες διατάξεις (άρθρο 4, παρ. 2 του Ν. 1577/85, 
όπως τροποποιήθηκε με το Ν. 1772/88), χωρίς να περιέλ¬ 
θουν τυχόν αντιρρήσεις από την ενδιαφερομένη Δέσποινα 
θερμιώτου, στο Τμήμα Πολιτιστικής Ανάπτυξης της Δ/ 
νσης Περιφερειακής Ανάπτυξης του Υπουργείου Αι¬ 
γαίου. 

8. Το άρθρο 29Α του Ν. 1558/85 «Κυβέρνηση και Κυ¬ 
βερνητικά Όργανα» που προστέθηκε στο Νόμο αυτό με 
το άρθρο 27 του Ν. 2081/92, αποφασίζουμε: 

1. Χαρακτηρίζεται ως διατηρητέο το διώροφο κτίριο, 


φερόμενο ως ιδιοκτησία Δέσποινας θερμιώτου, που βρί¬ 
σκεται στον οικισμό Αγία Μαρίνα της νήσου Λέσβου, όπως 
φαίνεται σημειωμένο στο τοπογραφικό διάγραμμα σε κλί¬ 
μακα 1:100, που θεωρήθηκε από την Προϊσταμένη του 
Τμήματος Πολιτιστικής Ανάπτυξης της Δ/νσης Περιφε¬ 
ρειακής Ανάπτυξης του Υπουργείου Αιγαίου, με την αριθ. 
6550/95 πράξη της και που συνοπτικό του αντίτυπο δημο¬ 
σιεύεται με την παρούσα απόφαση, επειδή πρόκειται για 
χαρακτηριστικό δείγμα παραδισιακού κτιρίου της Λέσβου 
“πυργέλι’ και φέρει αξιόλογα μορφολογικά και αρχιτεκτο¬ 
νικά στοιχεία, παραδοσιακής αρχιτεκτονικής. 

2. Στο χαρακτηριζόμενο ως διατηρητέο το διόροφο κτί¬ 
ριο απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και των εν γένει 
λειτουργικών και μορφολογικών στοιχείων του. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η ενίσχυση του φέροντα οργανισμού, η εσω¬ 
τερική διαρρύθμιση καθώς και οι επεμβάσεις για λόγους 
λειτουργικούς στο εσωτερικό του χαρακτηριζόμενου ως 
διατηρητέου κτιρίου εφ’ όσον δεν αλλοιώνεται ο αρχιτε¬ 
κτονικός του χαρακτήρας. 

4. Επιβάλλεται η αντικατάσταση της στέγης από ελλενίτ 
με κεραμοσκεπή στέγη καθώς και η αντικατάσταση της σι¬ 
δερένιας κυρίας εισόδου με ξύλινη θύρα, μετά από 
έγκριση της αρμόδιας ΕΠΑΕ. 

5. Δεν επιτρέπεται η τοποθέτηση φωτεινών επιγραφών 
και διαφημίσεων στο χαρακτηριζόμενο ως διατηρητέο κτί¬ 
ριο. Επιτρέπεται μόνο η τοποθέτηση επιγραφών περιορι¬ 
σμένων διαστάσεων, που πληροφορούν για τυχόν χρήσεις 
των χώρων του κτιρίου. 

6. Για οποιαδήποτε οικοδομική εργασία στο εσωτερικό 
και εξωτερικό του διατηρητέου κτιρίου και του περιβάλλο¬ 
ντα χώρου του καθώς και για την τοποθέτηση επιγραφών 
απαιτείται η έγκριση της Επιτροπής Γίολεοδομικού και Αρ¬ 
χιτεκτονικού Ελέγχου (ΕΠΑΕ). 

7. Από τις διατάξεις αυτής της απόφασης, ενδεχομένως 
να προκληθεί δαπάνη σε βάρος του κρατικού προϋπολογι¬ 
σμού, από τυχόν εφαρμογή των διατάξεων της παρ. 3 
τουάρθρου 4 του Π.Δ/τος 15.4.1988 «Διατήρηση, επι¬ 
σκευή ή ανακατασκευή αρχιτεκτονικών, καλλιτεχνικών και 
στατιστικών στοιχείων διατηρητέων κτιρίων» (ΦΕΚ 317/ 
Δ), το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Μυτιλήνη, 6 Οκτωβρίου 1995 

Ο ΥΠΟΥΡΓΟΣ 

ΑΝΤΟΝΗΣ ΚΟΤΣΑΚΑΣ 

ΥΠΟΥΡΓΕΙΟ ΑΙΓΑΙΟΥ 

Η ΓΤΡοΓΧΤΑΜΕΜΜ ΤΜΗΜΑΤΟΣ 

Αριβ. 6905/2411 (3) 

Τροποποίηση Ρ.Σ. Καλαμάτας Ν. Μεσσηνίας στο Ο.Τ. 

1272, ως προς την κατάργηση εσωτερικού ακαλύπτου 

και διόδων, την διάνοιξη οδού και την μετατόπιση περι¬ 
φερειακού δρόμου. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις του από 17.7.1923 Ν.Δ/τος «περί σχε¬ 
δίων πόλεων» όπως μεταγενέστερα τροποποιήθηκαν και 
συμπληρώθηκαν και ειδικότερα τα άρθρα 3 και 70. 

2. Τις διατάξεις του Α.Ν. 314/1968 «περί παροχής στον 
Υπουργό Βορείου Ελλάδος και στους Νομάρχες της χώ¬ 
ρας αρμοδιοτήτων επί θεμάτων εγκρίσεων επεκτάσεως 
και τροποποιήσεως σχεδίων Πόλεων και Οικισμών (ΦΕΚ 
47/Α/68) όπως τροποποιήθηκαν και συμπληρώθηκαν με 
το Ν. Δ/γμα 1018/71 (ΦΕΚ 220/Α/71) και με την παρ. 3 
του άρθρου 34 του Ν. 1577/85 (ΦΕΚ 210/Α/85}. 

3. Τις διατάξεις του Π. Δ/τος 183/1986 (ΦΕΚ 70/Α/86) 
με το οποίο μεταβιβάζονται αρμοδιότητες στος Νομάρχες 
της χώρας. 

4. Το άρθρου 29Α του Ν. 1558/85 που προστέθηκε με 
το άρθρο 27 του Ν. 2081/1992. 

5. Το Ν. 2218/94 «ίδρυση Νομαρχιακής Αυτοδιοίκησης 
- τροποποίηση διατάξεων για την πρωτοβάθμια Αυτοδιοί¬ 
κηση και την Περκρέρεια». 

6. Την υπ’ ριθ. 78 Υπουργική απόφαση (ΦΕΚ 361/Β/ 
4.5.95) με την οποία συγκροτήθηκε εσωτερικός οργανι¬ 
σμός οργάνωσης και λειτουργίας της Νομαρχιακής Αυτο¬ 
διοίκησης. 


7. Το ισχύον ρυμοτομικό σχέδιο. 

8. Τις με αριθ. 345/92238/93,349/93 και 419/93 απο¬ 
φάσεις του Δήμου Καλαμάτας με την οποία αποφασί- 
σθηκε η τροποποίηση του Ρυμοτομικού Σχεδίου. 

9. Την κατά πλειοψηφία θετική γνωμοδότηση του συμ¬ 
βουλίου Χ.Ο.Π. Ν. Μεσσηνίας, όπως διατυπώθηκε στο 
πρακτικό με αριθ. 90/13.9.95/ θέμαΙΟο, αποφασί¬ 
ζουμε: 

1. Την τροποποίηση του Ρ.Σ. Καλαμάτας, στο Ο.Τ. 
1272, ως ακολούθως: 

α) ΚαταργεΙται ο εσωτερικού ακάλυπτος του αριθ. 12 
παρ. 6 του Γ.Ο.Κ. και οι δίοδοι προς αυτόν. 

β) Διανοίγεται οδός πλάτους 8 μ , με πρασιές εκατέρω¬ 
θεν 3 μ. 

γ) Μετατοπίζεται ο περιφερειακός δρόμος. 

όπως αυτό φαίνεται στο συτνημμένο πρωτότυπο τοπο- 
γραφικό διάγραμμα σε κλίμακα 1:500, που θεωρήθηκε 
από την Δ/ντρια της Δ/νσης ΠΕ.ΧΩ.ΠΟ Ν. Μεσσηνίας και 
συνοδεύει την απόφαση αυτή. 

2. Κάλυψη δαπάνης: από τις διατάξεις αυτής της από¬ 
φασης δεν προκαλείται δαπάνη σε βάρος του Δημοτικού 
προϋπολογισμού. 

3. Η απόφαση αυτή να δη μοσιευθεί στην Εφη μερίδα της 
Κυβερνήσεως. 

4. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Καλαμάτα, 11 Οκτωβρίου 1995 

Ο Νομάρχης 
ΠΑΝ. ΦΩΤΕΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΙΣ (ΤΕΥΧΟΣ ΤΕΤΑΡΤΟ) 


ΔΙΟΡ ΘΩΣΕΙΣ ΣΦΑΛΜ ΑΤΩΝ 

Αριθ. 24312 (4) 

Στο ΦΕΚ 814/τεύχος Δ78.8.1994 όπου δημοσιεύθηκε η 


670/14.7.94 απόφαση Νομάρχη Πέλλας διορθώνεται 

το Ο.Τ. «68», στο ορθό «68». 

(Από τη Νομ. Αυτοδιοίκηση Ν. Πέλλας) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



